На основу члана 92. и члана 97. став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на седници одржаној 28. децембра 2020 . године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „ТОМИЋ ГРАДЊА“ ДОО ЧАЈЕТИНА**

**Члан 1.**

Овом одлуком о уређивању грађевинског земљишта предвиђа се извођење следећих радова који би се финансирали средствима инвеститора „Томић градња“ д.о.о. Чајетина:

* радови на изградњи приступне саобраћајнице са везом на Улицу Спортова, на кат. парцелама бр. 4558/8, 4557/4, 4557/5, 4558/7, 4555/5. 4556/3, 4556/4, 4556/1 и 7344/1, све КО Чајетина, предрачунска вредност радова 54.800.665,68 динара без ПДВ-а;
* радови на асфалтирању пута Очка Гора-насеље Зова, Л= 1250,00 м1, б= 3,00 м1, предрачунска вредност радова 5.482.000,00 динара без ПДВ-а, према предмеру радова за изградњу улица и путева Општинске управе;
* радови за санацију и реконструкцију петље на Ћетену код Торлака – Чајетина, предрачунска вредност радова 6.758.500,00 динара без ПДВ-а, према предмеру радова за изградњу улица и путева Општинске управе;
* радови на насипању и поправци макадамског пута ка Џамбића врелима у Очкој Гори – Чајетина, предрачунска вредност радова 708.000,00 динара без ПДВ-а, према предмеру радова за изградњу улица и путева Општинске управе;
* радови на асфалтирању пута у Урошевићима – насеље Око, Л= 350,00 м1, б= 3,00 м1, предрачунска вредност радова 1.577.500,00 динара без ПДВ-а, према предмеру радова за изградњу улица и путева Општинске управе.
* радови на изградњи улице Шишовићи у Шиповику, Чајетина, предрачунске вредности 15.384.596,40 динара без ПДВ-а, уз израду пројектно-техничке документације у износу од 78.000,00 динара;
* санација речног корита реке Јабланице- село Јабланица, предрачунска вредност радова 317.250,00 динара.

**Члан 2.**

На основу достављених предмера и предрачуна и извршене контроле цена и количина за предметне радове, као и од Општинске управе прибављених предмера радова за изградњу улица и путева, укупна вредност радова из члана 1. ове одлуке је **85.106.512,08 динара**, без припадајућег ПДВ-а.

**Члан 3.**

Инвеститор „Томић градња“ д.о.о. Чајетина из Чајетине, Улица Златиборска 22а, (матични број: 21399566) гради стамбено – пословни објекат на кат. парцели бр. 4577/165 за који је извршен обрачун доприноса за уређивање грађевинског земљишта дана 16.06.2020. године, под бројем 351- 433/2019-03, а допринос је утврђен на износ од **17.489.147,00 динара**, за једнократно плаћање.

Исти инвеститор планира изградњу објекта на кат. парцели бр. 4577/41 КО Чајетина, као и доградњу објекта на кат. парцели бр. 4577/313 КО Чајетина, за које још увек нису извршени обрачуни доприноса.

**Члан 4.**

Инвеститор ће уместо плаћања утврђеног доприноса за уређивање грађевинског земљишта за изградњу објеката на кп.бр. 4577/165, 4577/41 и 4577/313, све КО Чајетина, финансирати извођење радова предвиђених чланом 1. ове одлуке.

Уколико вредност утврђених доприноса по извршеном обрачуну буде мања од вредности стварно изведених радова преостали радови, преко утврђене висине доприноса за објекте из члана 3. Одлуке, биће умањени од доприноса за изградњу будућих објеката овог инвеститора или од доприноса другог инвеститора коме „„Томић градња“ д.о.о. Чајетина уступи своје потраживање које има према Општини Чајетина, а све у смислу Одлуке Скупштине општине број 02-72/2020-01 од 27.августа 2020.године.

**Члан 5.**

Инвеститор ће извести радове предвиђене чланом 1. Одлуке и након потврде надлежног надзорног органа извршиће се коначни обрачун који ће бити умањен од утврђених доприноса за уређивање грађевинског земљишта како је то у претходном члану наведено.

**Члан 6.**

Овлашћује се Општинска управа да закључи уговор са финансијером у смислу члана 92. Закона о планирању и изградњи, којим ће се регулисати међусобна права и обавезе уговорних страна поводом ове одлуке, у свему према предмеру и предрачуну за предметне радове.

**Члан 7.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-132/2020-1 од 28. децембра 2020. године**

**ПРЕДСЕДНИК**

**Скупштине општине,**

*Арсен Ђурић*